
TENTAMEN  INAUGURALE 

QUAEDAM 

DE 

DIABETE  MELLITO 

CQMPLi;CTENS. 


JVEorborum  haud  paucorum  pathologia,  quibus 
genus  humanum  obnoxium  sit,  adeo  in  atra  ca¬ 
ligine  immergitur,  ut,  etsi  medicina  plurimis  in¬ 
crementis  aucta  sit,  tamen  usque  ad  hoc  tempus 
nimis  frequenter  occurrunt  exempla,  in  quibus 
remedia,  quamvis  peritissime  et  aptissime  adhi¬ 
bita,  nihilominus  nequidquam  valent.  Artes 
scientiaeque  complures  suminum  fere  fastigium 
obtinuisse  videntur.  Verum  medicina,  quanquam 
annis  recentioribus  magnopere  locupletata,  ta¬ 
men  non  passibus  aequis  progressa  est. 

Non  aliquid  novum  vel  perutile  inveniendi, 

sed  pauca  de  morbo  haud  attentione  indigno 
breviter  edendi,  spe  perductus  sum  ;  atque  mi¬ 
hi  videtur,  omnia  quae  de  hac  re  nota,  et  etiam 
multa  quae  minime  satis  nota  sunt,  inter  fines 
hisce  dissertationibus  more  impositos,  comprimi 
possint. 

Diabetes  haud  ignotus  fuit  veteribus.  Inter  eos 
Aretaeus  omnia  fere  signa  breviter  et  concinne 
narrat ;  nihil  autem  aliud  quam  ejusdem  histo¬ 
riam  scripsit.  Dehinc  longa  effluxit  annorum 
series,  nec  quicquam  de  morbo  isto  pertinace,  et 
plerumque  lethifero,  amplius  dictum  fuit.  Hi 
omnes,  qui  hacce  in  materia  versabantur,  eadem, 
alii  post  alios,  sine  ullo  additamento,  re  minime 
dilucidata,  proponebant :  et  revera  nihil  pro¬ 
gressi  sunt,  usque  ad  tempus  quo  Doctor  Wil- 
Lis  qualitates  ejus  hactenus  occultas  animadver¬ 
tit.  Unum  quidem  quidquam  solatii  afferre  po¬ 
test,  quod  diabetes  in  paucissimos  saeviat.  Apud 
antiquos  non  multa  reperiuntur  exempla  hujus 
morbi*  Affirmant  aliqui  plures  eo,  nostris  die¬ 
bus,  quam  olim,  laborare  ;  et  quod  frequentius 
hodie  occurrit,  id  tribuunt  liquoribus  spirituo- 
sis,  quibus  supponunt  nos  largius  uti  quam  ve¬ 
teres,  Sed  assertio  illa  valde  instabilis  videto  ^ 

et  h<oc  unum  bene  noscitur,  scilicet,  Diabetis 
theoriam  magis  illustratam  esse  recensioribus 
temporibus  accuratiusque  observatam  quam  an¬ 
tiquitus.  Notandum  est,  in  nosocomiis  Pari- 
siensis,  in  quibus  singulis  annis  millia  numeran¬ 
tur  aegrotorum,  homines  rarissime  Diabete  af¬ 
fectos.  Porro  occurrant  plura  in  his  regionibus 
exempla  quam  apud  Gallos  ;  et  quidem  animad¬ 
versum  est,  morbum  istum  acrius  frequentiusque 
saevire  in  frigidis  humidisque  plagis  quam  sicca 
sub  aura  calidoque  sole :  verum  morbus  in  om¬ 
ni  terrarum  orbis  parte  exoritur.  Nulla  aetas 
ab  ejus  aggressu  defendit,  atque  omni  tempera¬ 
mento  sexuique  pariter  obnoxius  est. 

Doctor  WiLLis  certe  involutum  tenebris  pri¬ 
mus  evolvit  Diabetem  ;  et  quamvis  solummodo 
indicaverit  praecipuas  ejus  proprietates,  nimi¬ 
rum,  odorem  mellitum  et  saporis  dulcedinem 
diabeticae  urinae  (quae  quidem  proprietates  ad 
hoc  tempus  latuerant,)  multum  perfecit.  Multa 
tamen  efficienda  adhuc  supererant,  et  quod  qui¬ 
dem  urinae  saccharum  inesse  postea  ostende¬ 
runt  analysi  chemica  Willis,  Pool,  Dobson, 
Cawley,  Cruickshank,  &c.  &c.  Dobson  sapo¬ 
rem  dulcem  apparentiam  que  haud  naturalem  in 

sero  sanguinis  animadvertit ;  sed  Eqllo  sac- 
charuin  detegere  nequibat,  etiamsi,  auxiliante 
.Cruickshank,  hocce  experimento  instituerit. 

Sanguinem  in  duos  cyathos  conjecit,  in  unum 
sani,  in  alterum  diabetici  cujusdam  proprium  j 
uterque  aeri  objectus  est;  biduo  hujus  facies 
naturam,  caseo  simillimam  exhibuit,  quae,  sero 
in  vaporem  elato,  evanuit ;  superstite  concreto 
et  resinae  simili  quodam  ;  neque  putredinis  no¬ 
tae  affuere.  Contra,  sanguis  alter  sano  detrac¬ 
tus,  quatuor  diebus  exactis,  eo  putruit,  ut  septi¬ 
mo  die  foetorem  non  patibilem  emiserit.  Nihil¬ 
ominus  alio  in  loco  eandem  cum  Dobson  sen¬ 
tentiam  fovere  videtur  ;  et  in  modo  sequente  se 
exprimit :  ‘‘  The  serum  of  the  blood  apparent- 
ly  containing  less  saccharine  matter  than  the 
“  urine,  may  depend  on  the  power  of  the  kid- 
“  neys  in  separating  it  in  common  with  the  o- 
‘‘  ther  saline  matters  of  the  blood ;  but,  proving 
‘‘  a  new  and  unusual  stimulus,  their  action  is  in- 
**  creased,  and  the  saccharine  matter  conse- 
quently  separated  speedily,  and  in  proportion 
**  to  its  formation  in  the  stomach  De  hoc 

Thenard  ita  dicit :  “  Rollo  avait  avance  que 
“  le  sang  des  diabetiques  renfermait  une  cer- 
“  taine  quantite  de  suere,  mais  cette  observa- 

tion  ne  s’accorde  point  avec  les  experiences 
“  de  M.  WoLLASTON,  et  est  tout-a-fait  inexacte. 

MM.  Nicolas  et  Guedville  en  ont  retire 
“  beaucoup  plus  de  serum  et  beaucoup  moins  de 
“  fibrine  que  dans  Petat  sain  Sub  judice  lis 
est ;  et  inter  talium  virium  sententias,  meam  mi¬ 
nime  liceat  interponere. 

Apud  medicos  Diabetes  varia  nomina  accepit. 
Dictus  est  Mellitus,  si  urina  fragrantia  praedita 
fuerit,  simul  et  sapore  coloreque  mellis  satis 
magna  aquae  copia  diluti,  id  est,  flavo-viridi  le¬ 
viter  infecti :  insipidus,  si  limpida  fuerit,  absque 
sapore  ullo  dulci.  Verum  quia  casus  isti  perra*- 
ri  sunt,  sapor  autem  dulcis  urinae  materiaque 
saccharina  fere  semper  occurrunt,  tantummodo 
de  una  specie,  Mellita  scilicet,  mihi  in  animo  est 
disserere,  quia  an  altera  sit  Diabetis  nomine 
digna,  dubitare  potest ;  et  quamvis  speciem  insi¬ 
pidam  et  idiopathicam  apparuisse  affirmetur, 
limites  hanc  inter  et  urinae  profusiones  sympto¬ 
maticas  haud  satis  accurate  indicantur. 


*  Thenard  Traite  de  Chimie. 

CAUSAE. 

Causa  immediata  et  proxima  Diabetis  semper 
habita  fuit  ut  perobscura,  et  variae  sunt  de  hac 
re  opiniones.  Alii  censent  fontem  ejus  in  jeci- 
nore  ponendum  esse.  Revera  Diabete  nonnun- 
quam  laborant  ii,  quorum  jecur  vitiose  se  habet ; 
et  multae  probant  dissectiones,  organum  illud 
apud  diabeticos  plerumque  naturaliter  ordina¬ 
tum  esse.  Opinantur  ahi.  Diabetem  habendam 
esse  ut  effectum  relaxationis,  ex  qua  sequitur 
maxima  urinae  accretio  ;  et  reipsa  inspectio  re¬ 
nes  hoc  malo  affectos  in  statu  flaccido  exhibuit. 
Verum  dici  potest,  horum  aliarumque  partium 
laesionem  tantummodo  secundariam  esse  ;  ita 
ut  vitiosus  ille  status  existimandus  sit  effectus 
potius  quam  mali  causa :  quae  equidem  senten¬ 
tiae,  exemplo  quod  Doctori  Pearson  videre  ac¬ 
cidit,  valde  corroboratur  ;  in  quo  horum  organo¬ 
rum  structura  haud  mutata  fuit :  quod  certe,  ut 
minimum  dicam,  probat,  morbum  non  omnino 
ex  primaria  renum  affectione  pendere.  Insuper, 
immoderatum  appetitus  incrementum,  quod  ad¬ 
junctum  habet  apparens  in  chylificatione  vitium, 

.satis  ostendit  aliquam  organis  ad  digestionem 
pertinentibus  inesse  resolutionem.  Nullis  vali¬ 
dis  rationibus  confirmatur  opinio  eorum,  qui  as¬ 
serunt,  causam  Diabetis  primariam  in  aliquo  vi¬ 
tio  renum  actionis  stare,  eademque  actione  ma¬ 
teriam  saccharinam  in  urina  gigni.  Quinetiam, 
videmus  lac,  fluidorum  in  corpore  humano  fa¬ 
cillime  mutatum,  exitu  tamen  naturali  negato, 
integrum  per  renes  demissum  ;  veluti  mammae 
vicissim  in  ischuria,  urinam  interdum  per  eas 
transire  permittunt.  Denique,  ipsi  renes  urinam 
integram  subito  secernunt,  postquam  diaeta  ani¬ 
malis  instituta  fuerit ;  quod  solum,  sine  ullo  a- 
lio  auxilio,  ut  mihi  videtur,  hypothesin,  huic 
morbo  sedem  in  renibus  esse,  radicitus  eruere 
valet.  Ultima  opinio,  et  quidem  firmioribus  ar¬ 
gumentis  nixa,  eorum  est,  qui  hujus  morbi  cau¬ 
sam  immediatam  ex  defectu  assimilationis  pen¬ 
dere  existimant ;  nec  ideo  ut  aliquae  insit  reni¬ 
bus  mala  aflfectio  necesse  est.  Eorum  irritatio 
nullam  habet  partem  in  primaria  causa.  Equi¬ 
dem  admodum  difficile  esset  explicare,  quomodo 
istud  renale  vitium,  mutationem,  quae  locum 
habet  in  urina  diabetica  possit  producere,  quam-^ 
vis  fieri  queat,  ut  illa  irritatione  angeatur  urinae^ 
secretio. 

CAUSAE  REMOTAE. 

Causae  remotae  et  occasionales  multae  recen¬ 
sentur  ;  nulla  autem  certo  assignari  potest :  nul¬ 
la  generatim  omnibus  qui  occurrunt  casibus  ap¬ 
plicare  potest.  Tamen  sequentes  afferri  solent, 
viz.  immoderatus  liquorum  spirituosorum  ususj 
victus  parcus  et  sordidus,  unde  apud  infimam 
plebiculam  saepius  quam  apud  divites  homines 
occurrere  dicitur;  continua  coeli  inclementiae 
expositio,  et  habitatio  in  locis  humidis  ac  frigi¬ 
dis;  ex  cultu  Veneris  immodica ;  ex  haemorrha- 
giis  et  venaesectione  frequente  ;  acriores  diure¬ 
ticae  ;  exercitatio  nimia,  praecipue  quum  corpus 
jam  fractum  sit  morbis  chronicis,  ut  intermitten- 
tibus  ;  ex  coelo  incerto,  ubi  frigus  cum  calore 
subito  alternat ;  morbi  diuturni,  in  quibus  se¬ 
vera  fuit  opus  diaeta ;  copiosae  suppurationes. 
Etiam  Diabetes  saepe  comitatur  hysteriam,  me¬ 
lancholiam,  dyspepsiam,  et  asthma  ;  autem  mor¬ 
bus  multo  mitior  quando  symptomaticus,  quam 
cum  primarius  est.  Denique,  convivia  lauta  et 
yina  generosa,  interdum  in  causa  fuisse  dicuur 
tur.  Hae  sunt,  quae  vulgo  afferuntur  causae  5 


DE  DIABETE  MELLITO. 


9 


et  equidem  in  se  aliquid  difficultatis  habent : 
morbus  enim  saevit  in  omnes  aetates,  in  omnes 
conditiones,  in  utrumque  sexum  ;  et  constat  ali¬ 
quos  extitisse  Diabete  laborantes,  quibus  vix 
una  ex  causis  modo  allatis  applicari  potest. 

^  r- 

«  f  ■ 

SYMPTOMATA. 

Rarum  est  ut  Diabetes  funestum  subito  ha- 
/  beat  exitum.  Malum  istud  gradatim  et  lente 
procedit :  per  plures  menses  stare  potest,  nullo 
alio  malo  comitante.  Ex  plurimis  pervolutatis 
casibus  sequentia  collegimus  symptomata  in  va¬ 
riis  morbi  periodis.  Continuum  urinam  facien¬ 
di  desiderium  :  hoc  symptoma  nonnunquam  co- 
mitatur  aestus  a  ventre  ad  vesicam  pertingens, 
semper  autem  urinarum  accretio  indies  progre¬ 
diens  ;  debilitatis  sensus  absque  febre  ;  cutis  a- 
rida,  aspera,  rugosa  et  calida ;  os  lentore  impe¬ 
ditum  ;  saliva  alba  ;  tussis  sicca  et  admodum 
difficilis.  Haec  sunt  symptomata  primae  perio¬ 
di  Diabetis  propriae.  Adhuc  abest  dolor  renum 
et  vesicae,  urina  limpida  est,  inodora,  saporis 
expers.  Sitis  inextinguibilis  et  inexpleta,  ad  ci- 

bos  aviditas,  videntur  esse  duo  maxime  notanda 
Diabetis  symptomata.  Prius  semper  occurrit ; 
si  non  in  prima  mali  periodo,  saltem  in  secunda. 
Posterius  fere  semper  se  offert,  et  quidem  in  se¬ 
cunda  periodo  :  diximus  fere  semper  ^  quia  af¬ 
feruntur  casus  paucissimi,  in  quibus  aegrotans 
famem  voracem  non  sentit.  In  secunda  mali 
periodo  fluxio  urinae  immoderata  evadit,  magis 
magisque  crescens;  qua  ratione,  morbus  tandem 
liquorum  sumptorum  et  aliquando  solidorum 
vim  simul  superat.  Non  potest  accurate  assignare 
quid  discriminis  ingestorum  inter  et  egestorum 
quantitatem  ;  sed  extant  casus  in  quibus  emissa 
urina,  per  dies,  per  hebdomadas,  imo  per  men¬ 
ses  integras,  quinque  et  viginti  et  etiam  trigin¬ 
ta  librarum  fuit.  Vis  autem  tota  ingestorum 
multo  minor  fuit.  Porro,  a  Professore  Home 
exemplum  narratur,  haec  ubi  accretio  usque  ad 
quantitatem  fere  incredibilem  pintarum  sexa- 
ginta  horas  intra  viginti  et  quatuor  aucta  fuit. 
Unde  nascatur  illud,  quo  egesta  superant  inges¬ 
ta,  haud  facile  dictu.  Medici  quidam  existi¬ 
mant,  aquam  ex  aere  absorptam  esse,  (quod  val¬ 
de  dubium  est,)  et  sic  enodant  urinae  redun¬ 
dantiam.  Post  evacuationem  urinae  subit  emis- 

sio  involuntaria  seminis.  Hacce  in  periodo  prae¬ 
stant  urinae  colorem,  qui  ad  palaeam  pallidam 
similitudine  accedit,  saporem  subdulcem  cerevi- 
siae  tenui  simillimum,  aut  melli  aqua  diluto,  cum 
cineraceo  copiosoque  sedimento.  Diabetes  sem- 
per  annexam  habet  aliquam  vitiosam  mutatio¬ 
nem  in  excretione  alvina,  praesertim  vero  alvum 
astrictam.  Interdum  intestina  adeo  torpescunt, 
ut  acerrima  medicamenta  copiose  sumpta  vix 
quidquam  efficiunt ;  saepissime  etiam  tumor  et 
inflammatio  ad  orificium  externum  animadver¬ 
tuntur.  Nausea  et  indigestio  sunt  quoque  symp¬ 
tomata  comitantia  in  hac  periodo  :  tunc  mate¬ 
riae  per  os  ejectae  sunt  aliquando  subdulces, 
saepius  vero  odore  et  sapore  acido.  Dejectio 
virium  a  prima  periodo  occurrit :  febris  parum 
evidens  est ;  verum  post  diuturnitatem  morbi, 
cum  jam  aegrotans  liquorem  vix  sumptum  eje¬ 
cit,  digestione  admodum  difficili  evadente,  tunc 
debilitas  fit  summa,  et  adest  hectica  febris.  Ma¬ 
lo  magis  ac  magis  crescente,  sequuntur  deformis 
et  horrida  macies,  totius  exsiccatio  coi^poris,  de¬ 
pressio  universa,  tantaque  virium  exhaustio,  ut 
aegrotus  non  valeat  stare  pedibus.  Etiam  expe¬ 
ritur  acerrimus  dolor  in  regione  lumborum,  tu- 

mor  in  abdomine,  et  praeputii  excoriatio,  adeo 
ut  phimosis  inde  sequatur.  Inaequalis  arteria¬ 
rum  percussus,  plerumque  citatus,  magis  quam 
pulsus  naturaliter  ordinatus,  quod  summam  de¬ 
bilitatem  denotat.  Aliquando  visus  hebes  et  ob¬ 
scurus  est,  et  vertigine  laborat  aegrotans.  Tan¬ 
dem  pulsus  parvus  et  intermittens  et  consumptio. 


PROGNOSIS. 

Prognosis  semper  cum  cautione  dicenda  est, 
quippe  morbus  est  fere  semper  lethalis.  Quan¬ 
to  tamen  leviora  sunt  symptomata,  tanto  magis 
felix  est  prognosis  ;  et  sitis  sedata,  placata  ven¬ 
tris  rabies,  cutis  lenior  molliorque,  intestina  laxi¬ 
ora  meliusque  ordinata,  urina  rarius  et  minori 
quantitate  emissa,  indies  nativum  fere  colorem, 
simulque  saporem  praestans,  dyspepsia  valde  re¬ 
missa,  corporis  vires  aliquantum  refectae,  men¬ 
tis  vigor  restitutus,  ut  fausta  symptomata  ha¬ 
benda  sint;  contraria  vero  exitum  funestum 
serius  ociusve  futurum  denotant. 

RATIO  MEDENDI. 

Nostra  sententia  de  causa  morbi  proferre  in¬ 
ducit  tria  consilia  medendi. 

Frimo^  Actionem  stomachi  minuere. 

Secundo^  Formationem  materiae  saccharinae 
quam  maxime  praecavere. 

.  Tertio  t  Signa  molesta  levare,  effectusque  mor¬ 
bi  tollere. 

Unum  consilium  regimine  et  medicina  absol-* 
vitur,  alterum  diaeta  maxime,  aliud  remediorum 
usu.  Ad  stomachi  actionem  minuendum,  medi¬ 
camenta  vi  narcotica  praedita,  vomitoria,  olea 
animalia,  &c.  maxime  proficiunt.  Ex  narcoticis 
opium  et  digitalis  saepissime  in  usu  sunt.  Quo 
sint  utilia,  necesse  est  dosin  eorum  paulatim 
augeri.  Si  aliquorum  auctorum  fide  nitamur, 
opium  permagnis  dosibus  administratum,  morbi 
nonnunquam  resistitit.  Vomitoria  iterum  at¬ 
que  iterum  adhibita,  stomachum  plurimum  de¬ 
bilitant  ;  hinc  commodo  in  hoc  morbo  exhibean¬ 
tur  gumini  foetida,  ut  ferula  assafoetida,  &c. 
Eandem  ob  rem  hydrosulphuretum  ammoniae 
a  Doctore  Rollo  plurimum  jactatur.  Hoc  es- 

se  videtur  potens  remedium  sedativum;  hinc  ac¬ 
tionem  ventriculi  magnopere  minuit. 

2^0,  Materiae  saccharinae  formationem  quam 
maxime  praecavere.  Sacchari  formatio  diaeta 
carnis  praecipue  diminuenda  est.  Omnia  vegeta¬ 
bilia  sacchari  plus  minusve  habent,  atque  ejus 
elementa  in  se  abunde  continentur  ;  eam  ob  cau¬ 
sam,  hoc  morbo  laborantes  ab  iis  abstinere  o- 
portet.  Difficile  est  factu,  penitus  a  pane  eos  co¬ 
hibere,  sed  ejus  usus  quam  maxime, coercendus 
est.  Potionibus  meracioribus  aeger  prorsus  ab¬ 
stinetur,  vel  summam  temperantiam  observe¬ 
tur,  et  nullo  alio  potu  praeter  aquam  puram,  vel 
aquam  acido  sulphurico  acidulatam,  vel  in  qua 
supertartratem  potassae  solutam  utetur. 

.  3lio,  Signa  molesta  levare  effectusque  morbi 
tollere.  Laxantibus  mitioribus  alvus  soluta  sem- 
per  tenenda  est.  Interdum  tamen,  tantus  est 
torpor  intestinorum,  necesse  erit  purgantibus  u- 
ti ;  eaque  quae  minime  irritant,  anteponenda 
sunt.  Somnus  optime  conciliatur  opio,  sub  for¬ 
ma  haustus  anodyni,  hora  somni  adhibito.  Sub 
finem  morbi  signa  dyspepsiae  propria  aegrotum 
plurimum  vexant.  Ructus  acidi,  cardialgia,  &c. 
antacidis,  ut  aqua  calcis,  aqua  supercarbonatis 

sodae,  magnesia,  carbonate  calcis,  &c.  sublevan¬ 
tur.  Nausea  haustibus  salinis  effervescentibus 
melius  removetur. 

Ad  stomachum  roborandum,  (nunc  morbo  de¬ 
bilitatum,)  tonica  et  amara,  ut  praeparata  e  fer¬ 
ro,  cortex  peruvianus,  gentiana,  &c.  eodem  tem¬ 
pore  administranda  sunt. 

Medicamenta  ad  diaphoresin  excitandum  ad¬ 
hibenda  sunt :  hoc  plerumque  difficillimum  est 
factu.  Vomitoria  opiatis  conjuncta,  ut  pulv. 
ipecacuanhae  cum  opio,  aut  vin.  antimon.  c. 
tinct.  opii  pro  hoc  consilio  optime  respondent ; 
simulque  balneum,  frictio,  atque  exercitatio  mo¬ 
dica  utenda  sunt ;  et  medicus  debet  aegro  so- 
latium  praebere  conari,  atque  animi  hilaritatem, 
fortitudinemque  fovere,  ne  dejectioni  ejus  ae¬ 
que  ut  malo  succumberet. 

SECTIO  CADAVERIS. 

Dissectiones  corporum  Diabete  assumpto¬ 
rum,  renes  pessime  affectos  plerumque  exhibue¬ 
runt.  In  quibusdam  casibus,  distenti  flaccidi- 
que  fuerunt  deprehensi,  admodum  ampliati,  co¬ 
loremque  cineraceum  praestantes.  In  aliis  ca- 

sibus,  multo  magis  vasculosi,  quam  cum  natura¬ 
liter  ordinati,  nec  multum  a  statu  inflammatio¬ 
nis  aberant,  in  infundibulis  continentes  aliquam 
subalbidi  fluidi  quantitatem,  similitudine  ad  pus 
accedentis,  absque  ullo  tamen  ulcerationis  sig¬ 
no.  Dum  haec  in  parte  interiori  animad¬ 
verterentur,  superficiei  renum  in  venis  multo 
plus  sanguinis  quam  solet  esse  reperiebatur.  In 
multis  quoque  dissectionum  casibus,  mesente¬ 
rium  totum  graviter  affectum,  et  glandulae  valde 
ampliatae  ;  quaedam  ex  iis  admodum  durae,  et 
abnormi  textura;  quaedam  vero  molliores  et  glo¬ 
bosa  forma ;  jecur,  pancreas,  lien  et  ventricu¬ 
lus,  fere  semper  in  statu  naturali.  Si  res  aliter 
se  habeat,  casu  et  fortuito  evenit.  Vesica  quan¬ 
doque  includit  aliquam  lutulentae  urinae  quan¬ 
titatem.  Hujus  integumenta  crassiora  solito, 
et  infra  naturalem  magnitudinem.  Adeps  intra 
abdomen  et  pelvim  aliquando  penitus  converti¬ 
tur  in  materiam  quasi  glutinosam,  succineum 
colorem  praestantem  :  haec  materia,  si  leviter 
inter  digitos  pressa,  non  videtur  unguinosa  natu¬ 
ra.  Subcutaneus  adeps  plerumque  multum  im¬ 
minuitur. 


FINIS. 


